**Magyar Köztisztviselők, Közalkalmazottak és Közszolgálati Dolgozók Szakszervezetének (MKKSZ)
XXXVI. nyílt sakkversenye**

*- Lázár András emlékére -*

A **Köztisztviselők és Közalkalmazottak Szakszervezetének versenye** Magyarország legnagyobb amatőr sakkeseménye volt 1973-1989 között**,** amelyen a munkahelyi selejtezőket, válogatókat beszámítva évi 7-8000 főre becsülték az indulók számát. A régi hagyomány felélesztésével 2004-től megrendezésre a verseny.

**A verseny helye, ideje**: **Budapest, XIV. kerület, Róna utca 87**. - MKKSZ Székház

(A megközelítés: https://www.mkksz.org.hu/images/2021/Rona\_87\_megkozelites.pdf)

**2024. június 1. szombat (900-1700)**

                                               900-1230           I-VII. forduló

                                               1230-1330 ebédszünet

                                               1330-1630 VIII-XIII. forduló

                                               1645                 Eredményhirdetés

**A résztvevők**: Szeretettel várjuk régi sakktársaink, valamint a korábbi versenyek résztvevőit és természetesen az újabb jelentkezőket is - kortól és nemtől függetlenül. (Nem csak szakszervezeti tagokat!)

Mivel a hagyományoknak megfelelően amatőr versenyt rendezünk (nemzetközi értékszám-változtatás nem lehetséges), ezért az indulók ***standard ÉLŐ-pontja nem haladhatja meg a 2200-at*** a torna napján aktuális FIDE-értékszámlista alapján.

**A versenybíróság:** Jakobetz László országos versenybíró és Grimm György versenybíró.

**A verseny lebonyolítása**: 13 fordulós egyéni, svájci rendszerű, 10-10 perc játékidővel a villámsakk szabályai szerint.

**A helyezések eldöntése:** 1. Szerzett pont 2. Javított Buchholz-számítás 3. Berger-Sonneborn számítás 4. TPR.

**A verseny díjazása:** Kupa a legjobb női-, férfi-, és ifjúsági (U18) versenyzőnek. Érem- és könyvdíjak, valamint különdíjak és kategóriadíjak a legjobb 1900, 1700 és 1500 alatti játékosoknak. Minden résztvevő sakkújságot kap ajándékba.

**Jelentkezési határidő:** 2024. május 28.

**Nevezési díj:** 3.000 forint - ami tartalmaz egy kis ebédet is - a helyszínen fizetendő.

A nevezéseket a következő adatok közlésével a jakochess1@gmail.com címre kérjük küldeni:

 NÉV:

                                                                       Születési hely, idő:

 Egyesület, értékszám:

                                                                       Telefon:

                                                                       E-mail cím:

***A versenyterem befogadóképessége 60 fő, ezért kérjük, mindenki mihamarabb nevezzen, mert e létszám fölött tartaléklistára kerülnek a jelentkezők (a nevezési határidőtől függetlenül)!***

Budapest, 2024. április 15.

 **Boros Péterné Jakobetz László**

 **MKKSZ elnök, FIDE-mester,**

 **a verseny fővédnöke                                       versenybíró**